stanford-oval/wikipedia huggingface dataset:
แยกพงษ์พระราม
การจัดการจราจรบริเวณทางแยก

ทิศทางจากแยกเจริญผลมุ่งหน้าเข้าสู่ทางแยกสามารถเลี้ยวซ้ายไปยังแยกมหานคร เลี้ยวขวาไปยังแยกอุรุพงษ์ หรือตรงไปยังแยกกษัตริย์ศึก
ทิศทากจากแยกมหานครมุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกกษัตริย์ศึกเท่านั้น
ทิศทางจากแยกกษัตริย์ศึกมุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 6 มุ่งหน้าแยกอุรุพงษ์เท่านั้น ยกเว้นรถประจำทางที่สามารถตรงไปยังแยกเจริญผลได้ ทั้งนี้ เฉพาะเวลา 10:00 - 19:00 เท่านั้นที่อนุญาตให้เฉพาะรถประจำทางตรงไปได้ แต่ในปัจจุบัน มีการอนุญาตให้สามารถเลี้ยวขวาเข้าถนนพระรามที่ 6 มุ่งหน้าแยกมหานครได้
ถนนพระรามที่ 6 ช่วงแยกพงษ์พระรามถึงแยกอุรุพงษ์จัดการเดินรถโดยให้เดินรถเพียงทางเดียวมุ่งหน้าแยกอุรุพงษ์เท่านั้น
สถานที่สำคัญบริเวณทางแยก

วัดชำนิหัตถการ
อาคารศรีจุลทรัพย์
โคลงพยุหยาตราเพชรพวง

โคลงพยุหยาตราเพชรพวง เป็นโคลงว่าด้วยกระบวนพยุหยาตราเพชรพวง ตามขนบครั้งสมเด็จพระนารายณ์มหาราช แห่งกรุงศรีอยุธยา
ประวัติ

พระบาทสมเด็จพระพุทธยอดฟ้าจุฬาโลก ทรงพระกรุณาโปรดเกล้าฯ ให้เจ้าพระยาพระคลัง (หน) แต่งโคลงพยุหยาตราเพชรพวง ซึ่งเป็นตำราว่าด้วยขบวนพยุหยาตราครั้งสมเด็จพระนารายณ์ ซึ่งมีทั้งขบวนพยุหยาตราชลมารคและสถลมารค แต่งด้วยโคลงสี่สุภาพ
โคลงสองสุภาพ

โคลงสองสุภาพ โคลงสุภาพประเภทหนึ่ง เป็นโคลงที่ใช้ร่วมกับโคลง ๔ สุภาพ ในการประพันธ์ลิลิต และในการอื่น ถึงเป็นโคลงเล็กน้อยก็มีความเพราะสวยงามอีกรูปแบบหนึ่ง
ลักษณะ > ลักษณะบังคับของโคลงสองสุภาพ

ก. คณะและพยางค์ บทหนึ่งมี ๓ วรรค วรรคที่ ๑ และวรรคที่ ๒ มีวรรคละ ๕ คำ วรรคที่ ๓ มี ๔ คำ รวม ๓ วรรคเป็น ๑๔ คำ นอกจากนี้อาจมีคำสร้อยเติมในวรรคสุดท้ายได้อีก ๒ คำ
ข. สัมผัสและคำเอกคำโท
๑) สัมผัสบังคับ ดูได้จากแผนผังของโคลงสองดังนี้ คำที่ ๕ ของวรรคที่ ๑ สัมผัสกับคำที่ ๕ ของวรรคที่ ๒ เพียงแห่งเดียวตามเส้นที่โยงไว้ ถ้าแต่งต่ออีกหลายบท คำสุดท้ายของวรรคที่ ๓ จะสัมผัสกับคำที่ ๑ หรือ ๒ หรือ ๓ ของวรรคแรกในบทต่อไป
๒) คำเอกคำโท ต้องมีคำเอก ๓ คำโท ๓ ตามตำแหน่งที่ระบุไว้ในแผน คำตาย ใช้แทนคำเอกได้ ส่วนคำโท ต้องใช้แต่คำที่มีรูปวรรณยุกต์โท เท่านั้น
| 0 | 1 | 2 | 3 |
| --- | --- | --- | --- |
| บทที่ ๑ | มิตรดีมีแต่เอื้อ |  | แม้บ่ใช่ญาติเกื้อ |
|  | ก่อให้สัมพันธ์ ทวีนา |  |  |
| บทที่ ๒ | รัก กัน เตือนเพื่อนแก้ว |  | พลั้งผิดยอมอภัยแล้ว |
|  | ห่อนรู้หน่ายแหนง เพื่อนเอย |  |  |
หมายเหตุ: คำ พันธ์ ท้ายวรรคที่ ๓ ของบทที่ ๑ สัมผัสกับคำ กัน ซึ่งเป็นคำที่ ๒ ของวรรคแรกของบทที่ ๒
กล่าวคือ มีการบังคับรูปวรรณยุกต์เอกโทตามการแต่งโคลง โดยบังคับรูปเอกที่คำที่ห้าของวรรคแรก คำที่สามของวรรคที่สอง และคำแรกของวรรคที่สามรูปโทนั้นบังคับที่คำที่ห้าวรรคแรกและสอง คำที่สองของวรรคที่สาม
ส่วนคำสร้อยนั้นจะมีหรือไม่ก็ได้
โกลหาปูระ

| โกลหาปูระ กรวีร์ |
| --- | --- |
นคร
โกลหาปูระแสดงแผนที่รัฐมหาราษฏระโกลหาปูระแสดงแผนที่ประเทศอินเดียโกลหาปูระแสดงแผนที่ทวีปเอเชีย
พิกัด:  16°41′30″N 74°14′00″E﻿ / ﻿16.69167°N 74.23333°E﻿ / 16.69167; 74.23333
ประเทศ:  India
รัฐ: มหาราษฏระ
อำเภอ: โกลหาปูร์
ผู้ก่อตั้ง: ศิลาหารา
การปกครอง
 • ประเภท: องค์การเทศบาลนคร
 • องค์กร: KMC
พื้นที่
 • นคร: 66.82 ตร.กม. (25.80 ตร.ไมล์)
 • รวมปริมณฑล: 204.12 ตร.กม. (78.81 ตร.ไมล์)
ความสูง: 545.6 เมตร (1,790.0 ฟุต)
ประชากร (2011)
 • นคร: 561,489 คน
 • อันดับ: ที่ 80 ของอินเดีย  ที่ 11 ของรัฐ
 • ความหนาแน่น: 8,400 คน/ตร.กม. (22,000 คน/ตร.ไมล์)
 • รวมปริมณฑล: 985,736 คน
เดมะนิม: Kolhapurkar, Kolhapuri
เขตเวลา: UTC+5:30 (IST)
PIN: 416001-15
รหัสโทรศัพท์: 0231
ทะเบียนพาหนะ: MH-09
เว็บไซต์: Official site
โกลหาปูระ (อักษรโรมัน: Kolhapur, Kolhapur.oggไฟล์:Kolhapur.ogg) เป็นนครในรัฐมหาราษฏระตอนใต้ ตั้งอยู่บนฝั่งแม่น้ำปัญจคงคา โกลหาปูระเป็นเมืองใหญ่สุดในมหาราษฏระใต้ และเป็นศูนย์กลางเศรษฐกิจและอุตสาหกรรมที่ตั้งอยูระหว่างปูเณ กับ เบงคลูรู และเป็นศูนย์กลางการปกครองของอำเภอโกลหาปูร์ เมืองยังเป็นที่รู้จักจากอัมบาบาอีมนเทียรที่เป็นที่นับถือมากในศาสนาฮินดู ภูมิภาคนี้ยังเป็นที่รู้จักจากการผลิตรองเท้าแตะทำมือที่เรียกว่า โกหาปูรีจัปปัล ซึ่งมีสถานะตัวชี้วัดทางภูมิศาสตร์ ตั้งแต่ปี 2019 ในปรัมปราฮินดู เมืองยังเป็นที่รู้จักในชื่อ "กรวีร์" (Karvir)
ก่อนอินเดียได้รับเอกราชในปี 1947 โกลหาปูร์เป็นรัฐมหาราชาภายใต้โภสาเลฉัตรบดีแห่งจักรวรรดิมราฐา และเป็นศูนย์กลางสำคัญของอุตสาหกรรมภาพยนตร์มราฐา
เซลล์เซอร์โตลี

| เซลล์เซอร์โตลี |
| --- | --- |
เยื่อบุผิวต้นกำเนิดของอัณฑะ 1: เบซาลลามินา 2: สเปอร์มาโทโกเนีย 3: สเปอร์มาโทไซต์ลำดับที่ 1 4: สเปอร์มาโทไซต์ลำดับที่ 2 5: สเปอร์มาทิด 6: สเปอร์มาทิดที่สมบูรณ์ 7: เซลล์เซอร์โตลี 8: ไทต์จังก์ชัน (ตัวกั้นเลือด–อัณฑะ)
ภาพมิญชวิทยาของพาเรงไคมาอัณฑะของหมูป่า 1 ช่องภายในหลอดของส่วนขดของหลอดสร้างอสุจิ 2 สเปอร์มาทิด 3 สเปอร์มาโทไซต์ 4 เซลล์ต้นกำเนิดตัวอสุจิ 5 เซลล์เซอร์โตลี 6 ไมโอไฟโบรบลาสท์ 7 เซลล์ไลดิชs 8 หลอดเลือดฝอย
รายละเอียด
ระบบ: ระบบสืบพันธุ์
ที่ตั้ง: อัณฑะ
หน้าที่: ช่วยในการสร้างตัวอสุจิ
ตัวระบุ
MeSH: D012708
FMA: 72298
ศัพท์ทางกายวิภาคของจุลกายวิภาคศาสตร์ [แก้ไขบนวิกิสนเทศ]
เซลล์เซอร์โตลี (เซลล์พยุงประเภทหนึ่ง) เป็นเซลล์ "พยาบาล" ของอัณฑะที่เป็นส่วนหนึ่งของหลอดสร้างอสุจิ และช่วยในกระบวนการการสร้างสเปิร์มซึ่งเป็นกระบวนการสร้างตัวอสุจิ
เซลล์นี้จะถูกปลุกฤทธิ์ขึ้นโดยฮอร์โมนกระตุ้นต่อมน้อย (FSH) ซึ่งหลั่งออกมาโดยต่อมใต้สมองส่วนหน้า โดยเซลล์เซอร์โตลีนั้นมีตัวรับ FSH อยู่บนเยื่อหุ้มเซลล์ และพบเฉพาะอยู่ในหลอดขดของหลอดสร้างอสุจิ (เนื่องจากเป็นเพียงจุดเดียวในอัณฑะที่มีการสร้างตัวอสุจิขึ้น) การพัฒนาขึ้นของเซลล์เซอร์โตลีนั้นถูกควบคุมโดยโปรตีนสารกำหนดอัณฑะ
โครงสร้าง

เซลล์เซอร์โตลีอยู่บนหลอดสร้างอสุจิ
บนสไลด์ การใช้การย้อมสีมาตรฐานอาจทำให้เกิดความสับสนระหว่างเซลล์เซอร์โตลีกับเซลล์อื่นของเยื่อบุผิวต้นกำเนิดได้ ลักษณะที่โดดเด่นที่สุดของเซลล์เซอร์โตลี คือ นิวคลีโอลัสที่มีความทึบ
การพัฒนา

เซลล์เซอร์โตลีมีความจำเป็นต่อการพัฒนาทางเพศของเพศชาย ในระหว่างการพัฒนาของเพศชาย ยีน SRY จะไปปลุกฤทธิ์ SOX9 ขึ้น ซึ่งจากนั้นมันจะไปปลุกฤทธิ์และสร้างวงวนการป้อนด้วย FGF9 โดยเซลล์เซอร์โตลีจะเพิ่มจำนวนและเปลี่ยนสภาพโดยการกระตุ้นจาก FGF9 เป็นหลัก การขาด FGF9 จะทำให้มีแนวโน้มเป็นสาเหตุให้ลักษณะเพศหญิงพัฒนาขึ้น
เมื่อเปลี่ยนสภาพอย่างสมบูรณ์แล้ว เซลล์เซอร์โตลีจะถือได้ว่าได้เปลี่ยนสภาพขั้นสุดท้ายไปแล้ว และจะไม่สามารถเพิ่มจำนวนขึ้นได้อีก ดังนั้น เมื่อการสร้างตัวอสุจิเริ่มต้นขึ้นแล้ว จะไม่มีการสร้างเซลล์เซอร์โตลีขึ้นอีก
อย่างไรก็ตาม เมื่อไม่นานมานี้ นักวิทยาศาสตร์บางคนได้ค้นพบวิธีในการชักนำให้เซลล์เซอร์โตลีกลายเป็นฟีโนไทป์ที่เพิ่มจำนวนได้สมัยวัยเด็ก (juvenile proliferative phenotype) ด้านนอกร่างกาย สิ่งนี้ทำให้มีความเป็นไปได้ในการแก้ไขข้อบกพร่องบางประการ ที่อาจเป็นสาเหตุของความเป็นหมันในเพศชาย
มีการแนะนำว่าเซลล์เซอร์โตลีอาจเจริญมาจากมีโซเนโฟรมาของทารกในครรภ์
หน้าที่

เนื่องจากหน้าที่หลักของเซลล์นี้คือการเลี้ยงเซลล์อสุจิที่กำลังพัฒนาขึ้นผ่านระยะของการสร้างสเปิร์ม เซลล์เซอร์โตลีจึงยังถูกเรียกว่าเซลล์ "แม่" หรือเซลล์ "พยาบาล" ด้วย เซลล์เซอร์โตลียังทำหน้าที่เป็นเซลล์กลืนกิน ซึ่งจะทำหน้าที่กินไซโทพลาซึมที่ตกค้างระหว่างการสร้างอสุจิ การเคลื่อนย้ายเซลล์จากฐานของช่องภายในหลอดของหลอดสร้างอสุจิ ซึ่งเกิดขึ้นจากการเปลี่ยนแปลงทางโครงสร้างในขอบด้านข้างของเซลล์เซอร์โตลี
หน้าที่ > สิ่งคัดหลั่ง

เซลล์เซอร์โตลีจะหลั่งสารดังต่อไปนี้
ฮอร์โมนต้านมึลเลอร์ (anti-Müllerian hormone; AMH) — หลั่งออกมาในช่วงระยะแรกของชีวิตทารกในครรภ์
แอคติวินและอินฮิบิน  — หลั่งออกมาหลังจากวัยเริ่มเจริญพันธุ์ ทำงานร่วมกันเพื่อควบคุมการหลั่งฮอร์โมนกระตุ้นต่อมน้อย
โปรตีนจับฮอร์โมนเพศชาย (หรืออาจเรียกว่า โกลบูลินจับเทสโทสเตอโรน) — เพิ่มความเข้มข้นของฮอร์โมนเทสโทสเตอโรนในหลอดสร้างอสุจิเพื่อกระตุ้นการสร้างตัวอสุจิได้เล็กน้อย
เอสตราดิออล (estradiol) — อะโรมาเทสจากเซลล์เซอร์โทลี ทำหน้าที่แปลงเทสโทสเตอโรนเป็น 17 เบตา เอสตราดิออล เพื่อให้เกิดการสร้างสเปิร์มได้โดยตรง
โมเลกุลเกี่ยวข้องกับอีทีเอส (ETS Related Molecule หรือ ERM) สารถอดรหัสอีทีเอสแวเรียนต์ 5 ซึ่งมีความจำเป็นสำหรับการบำรุงรักษาเซลล์ต้นกำเนิดในอัณฑะผู้ใหญ่
ทรานสเฟอร์ริน (transferrin) — โปรตีนในน้ำเลือดสำหรับการขนส่งไอออนเหล็ก
เซอรูโลพลาสมินของอัณฑะ (Testicular ceruloplasmin) — โปรตีนคล้ายเซอรูโลพลาสมิน ซึ่งมีภูมิคุ้มกันคล้ายกับเซอรูโลพลาสมิน
หน้าที่ > โครงสร้าง

จังก์ชันที่บดบังเซลล์เซอร์โตลีนั้นก่อตัวขึ้นเป็นตัวกั้นเลือด–อัณฑะ ซึ่งเป็นโครงสร้างที่แบ่งส่วนเลือดแทรกของอัณฑะออกจากส่วนที่อยู่ติดช่องภายในหลอดของหลอดสร้างอสุจิ เนื่องจากการพัฒนาขึ้นไปทางยอดของสเปอร์มาโทโกเนีย (เซลล์ต้นกำเนิดตัวอสุจิ) จังก์ชันที่บดบังจึงต้องได้รับการดัดแปลงและแตกออกแบบไดนามิก เพื่อให้สเปอร์มาโทโกเนียที่มีภูมิคุ้มกันเจาะจง (immunoidentical spermatogonia) สามารถข้ามผ่านตัวกั้นเลือด–อัณฑะได้ ทั้งนี้เพื่อให้เซลล์เหล่านั้นมีภูมิคุ้มกันเฉพาะตัว เซลล์เซอร์โตลีจะควบคุมการเข้าและออกของสารอาหาร ฮอร์โมน และ สารเคมีอื่น ๆ จากกลีบย่อยของอัณฑะ รวมทั้งทำให้ส่วนที่ติดกับช่องภายในหลอดเป็นบริเวณพิเศษทางภูมิคุ้มกันด้วย
นอกจากนี้ เซลล์เซอร์โตลียังมีหน้าที่ในการสร้างและรักษาโพรงของเซลล์ต้นกำเนิดสเปอร์มาโทโกเนียด้วย ซึ่งจะทำให้แน่ใจว่ามีการเกิดใหม่ของเซลล์ต้นกำเนิดและการเปลี่ยนสภาพของสเปอร์มาโทโกเนียไปเป็นเซลล์ต้นกำเนิดที่เจริญเติมที่ ที่จะเจริญต่อไปในกระบวนการอันยาวนานของการสร้างอสุจิ ซึ่งจะสิ้นสุดลงด้วยการปล่อยสเปอร์มาโทซัวหรือตัวอสุจิออกมา ซึ่งนี่เป็นกระบวนการการสร้างสเปิร์ม เซลล์เซอร์โตลีจะจับกับเซลล์สเปอร์มาโทโกเนียผ่าน CDH2 และกาแลกโทซิลทรานสเฟอเรส (ผ่านคาร์โบไฮเดรตที่ตกค้างอยู่)
หน้าที่ > หน้าที่อื่น

ในระหว่างระยะการเจริญเต็มที่ของการสร้างสเปิร์ม เซลล์เซอร์โตลีจะกินส่วนที่ไม่จำเป็นสำหรับสเปอร์มาโทซัว
หน้าที่ > การซ่อมแซมดีเอ็นเอและการกลายพันธุ์

เซลล์เซอร์โตลีมีความสามารถในการซ่อมแซมความเสียหายของดีเอ็นเอได้ การซ่อมแซมนี้น่าจะใช้กระบวนการการเชื่อมปลายที่ไม่ใช่คู่เหมือนที่เกี่ยวข้องกับโปรตีน XRCC1 และ PARP1 ซึ่งปรากฏอยู่ในเซลล์เซอร์โตลี
เซลล์เซอร์โตลีมีความถี่ในการกลายพันธุ์มากกว่าเซลล์สร้างอสุจิ เมื่อเทียบกับสเปอร์มาโทไซต์ เซลล์เซอร์โตลีจะมีความถี่ในการกลายพันธุ์สูงกว่า 5 ถึง 10 เท่า ซึ่งอาจสะท้อนถึงความจำเป็นในการซ่อมแซมดีเอ็นเอ และการเลี่ยงการกลายพันธุ์ได้อย่างมีประสิทธิภาพมากกว่าในเซลล์ร่างกาย
หน้าที่ > คุณสมบัติปรับปรุงภูมิคุ้มกันของเซลล์เซอร์โตลี

นอกจากการปรากฏของสารที่มีความสำคัญต่อการเจริญเติบโตของเซลล์อสุจิแล้ว เซลล์เซอร์โตลียังสร้างโมเลกุลขึ้นหลายประเภท (ไม่ว่าจะบนพื้นผิวหรือสารละลายของเซลล์) ซี่งสามารถปรับปรุงระบบภูมิคุ้มกันได้ ความสามารถของเซลล์เซอร์โตลีในการเปลี่ยนแปลงการตอบสนองภูมิคุ้มกันในกลีบย่อยนั้น มีความจำเป็นอย่างยิ่งสำหรับการเจริญเติบโตของเซลล์อสุจิที่ประสบความสำเร็จ โดยเซลล์อสุจิจะแสดงนีโอเอพิโทป (neoepitopes) บนพื้นผิวของเซลล์ในระยะต่าง ๆ ของเจริญเติบโต พวกมันสามารถกระตุ้นการตอบสนองทางภูมิคุ้มกันที่รุนแรงได้ หากอยู่ในตำแหน่งอื่นของร่างกาย
หน้าที่ > คุณสมบัติปรับปรุงภูมิคุ้มกันของเซลล์เซอร์โตลี > โมเลกุลที่ผลิตโดยเซลล์เซอร์โตลีที่เกี่ยวข้องกับการกดภูมิคุ้มกันหรือการควบคุมภูมิคุ้มกัน

ระบบ FAS/FAS-L – การปรากฏของฟาสลิแกนด์ (Fas-L) บนพื้นผิวของเซลล์เซอร์โตลีจะไปกระตุ้นการตายจากการอะพอพโทซิสของตัวรับฟาส เช่น ทีเซลล์ที่เป็นพิษต่อเซลล์
-         FasL ละลายน้ำได้- เพิ่มประสิทธิภาพของระบบ
-         Fas ละลายน้ำได้- การปิดกั้น FasL บนพื้นผิวของเซลล์อื่น (ไม่มีการชักนำการอะพอพโทซิสในเซลล์เซอร์โตลีโดยเซลล์ต่าง ๆ ของระบบภูมิคุ้มกัน)
B7/H1 – ลดการเพิ่มจำนวนของเซลล์ทีเอฟเฟคเตอร์
Jagged1 (JAG1) – การชักนำการแสดงสารการถอดรหัส Foxp3 ในเซลล์ที (การเพิ่มของจำนวนสัมพัทธ์ของเซลล์ทีควบคุม)
โปรตีเอสอินฮิบิเตอร์-9 (PI-9) – สมาชิกของอินฮิบิเตอร์ในตระกูลเซอร์พิน (ซีรีนโปรตีเอสอินฮิบิเตอร์)
-         การกระตุ้นการหลั่งโปรตีเอสแกรนไซม์ บี, เซลล์ทีที่เป็นพิษต่อเซลล์ และ เซลล์เอ็นเค สามารถกระตุ้นการอะพอพโทซิสในเซลล์เป้าหมาย โดยเซลล์เซอร์โตลีจะสร้าง PI-9 ที่เข้าจับกับแกรนไซม์ บี และอินฮิบิเตอร์ของมันแบบย้อนกลับไม่ได้
สารก่อภูมิต้านทาน CD59  - โมเลกุลบนพื้นผิวของเซลล์เซอร์โตลี เป็นสมาชิกของโปรตีนควบคุมคอมพลิเมนต์ (CRP)
-         การยับยั้งขั้นตอนสุดท้ายของลำดับคอมพลิเมนต์ – การก่อตัวของกลุ่มรวมการโจมตีเยื่อบุ
คลัสเตอริน (Clusterin) – โมเลกุลที่ละลายน้ำได้ ทำหน้าที่คล้ายกับ CD59 ทำให้เกิดการรวมกลุ่มด้วยแกรนไซม์ บี และยับยั้งการกระตุ้นการอะพอสโทซิสโดยเซลล์เม็ดเลือดขาวทีหรือเซลล์เอ็นเค
ทีจีเอฟ-เบตา – การเปลี่ยนแปลงสารการเจริญเติบโตเบตา (การผลิตขึ้นโดยตรงจากเซลล์เซอร์โตลียังคงเป็นที่ถกเถียง)
-         เหนี่ยวนำการควบคุมเซลล์ทีในส่วนรอบนอก
หน้าที่ > คุณสมบัติปรับปรุงภูมิคุ้มกันของเซลล์เซอร์โตลี > โมเลกุลอื่นที่เกี่ยวข้อง

CD40  - โมเลกุลที่เกี่ยวข้องกับเซลล์เดนไดรต์
-         เซลล์เซอร์โตลีสามารถควบคุมการปรากฏของ CD40 บนพื้นผิวของเซลล์เดนไดรต์ได้ (ไม่ทราบกลไก)
-         การปรับลดของ CD40 เป็นผลให้ความสามารถของเซลล์เดนไดรต์ในการกระตุ้นการตอบสนองของเซลล์ทีลดลง
เซลล์เซอร์โตลียังสามารถยับยั้งการเคลื่อนย้ายของเซลล์ภูมิคุ้มกันด้วย – ทำให้มีการแทรกของเซลล์ภูมิคุ้มกันไปยังจุดที่มีการอักเสบลดลง
นัยสำคัญทางคลินิก

เนื้องอกเซลล์ไลดิช-เซอร์โตลีเป็นส่วนหนึ่งของเนื้องอกส่วนพยุงต่อมบ่งเพศ–สายเพศในกลุ่มของมะเร็งรังไข่ เนื้องอกเหล่านี้จะสร้างทั้งเซลล์เซอร์โตลีและเซลล์ไลดิช นำไปสู่การเพิ่มขึ้นของฮอร์โมนเทสโทสเตอโรนในรังไข่และอัณฑะ
สัตว์อื่น

หน้าที่ของเซลล์เซอร์โตลีในแอมนิโอตาและแอนแอมนิโอตานั้นเหมือนกัน แต่เมื่อเปรียบเทียบกับแล้วจะมีคุณสมบัติแตกต่างกันเล็กน้อย โดยแอนแอมนิโอตา (พวกปลาและสัตว์สะเทินน้ำสะเทินบก) จะใช้การสร้างสเปิร์มถุงเพื่อสร้างเซลล์อสุจิ ส่วนแอมนิโอตา เซลล์เซอร์โตลีจะถือว่าเป็นเซลล์ที่มีการเปลี่ยนสภาพเป็นขั้นสุดท้าย และไม่สามารถเพิ่มจำนวนได้ โดยในเซลล์เซอร์โตลีของแอนแอมนิโอตาจะผ่านขั้นตอนสองขั้นตอนในการเพิ่มจำนวน ขั้นแรกของการเพิ่มจำนวนจะเกิดขึ้นในระหว่างสร้างถุง ซึ่งทำให้มีการย้ายเซลล์สืบพันธุ์เข้าไป ขั้นสองคือการขยายของถุงและการสร้างพื้นที่สำหรับการเพิ่มจำนวนของเซลล์สืบพันธุ์
ข้อเท็จจริงที่ยอมรับกันโดยทั่วไปว่าเซลล์เซอร์โตลีเป็นการเปลี่ยนสภาพขั้นสุดท้ายเพิ่งจะมีการเปลี่ยนแปลง เนื่องจากภายหลังการปลูกถ่ายซีโนจีนิก เซลล์เซอร์โตลีจะสามารถเพิ่มจำนวนได้
ประวัติ

เซลล์เซอร์โตลีตั้งชื่อตาม เอนริโก เซอร์โตลี นักสรีรวิทยาชาวอิตาลี ซึ่งเป็นผู้ค้นพบเซลล์ขี้ในระหว่างการศึกษาด้านแพทย์ศาสตร์ในมหาวิทยาลัยปาเวีย
เขาตีพิมพ์คำอธิบายของเซลล์ขี้ในปี ค.ศ. 1865 ซึ่งเซอร์โตลีพบเซลล์นี้ด้วยกล้องจุลทรรศน์เบธเล ซึ่งเขาซื้นในปี ค.ศ. 1862 ขณะเรียนแพทย์
ในการตีพิมพ์เมื่อปี ค.ศ. 1865 คำอธิบายแรกของเขาใช้คำว่า "เซลล์คล้ายต้นไม้" หรือ "เซลล์ที่มีลักษณะเป็นเส้น" และที่สำคัญที่สุด เขาเรียกสิ่งนี้ว่า "เซลล์แม่" ต่อมานักวิทยาศาสตร์คนอื่นจึงได้ใช้นามสกุลของเอนริโกเป็นชื่อของเซลล์นี้ซึ่งเริ่มต้นในปี ค.ศ. 1888 โดย ณ ค.ศ. 2006 มีหนังสือเรียนสองเล่มที่ถูกแต่งขึ้นมาโดยเฉพาะสำหรับเซลล์เซอร์โตลี
การวิจัย

ในปี ค.ศ. 2016 แบบจำลองโรคการอักเสบของภาวะภูมิต้านตนเอง รวมไปถึง เบาหวาน ได้กระตุ้นให้เซลล์เซอร์โตลีสามารถปลูกถ่ายได้ เนื่องจากสมบัติการกดภูมิคุ้มกันและการต้านการอักเสบ
การวิจัยนำเซลล์เซอร์โตลีมาใช้ในการรักษาเบาหวานชนิดที่ 1 โดยขณะนี้อยู่ในขั้นตอนที่ลึกที่สุด ซึ่งมีกลยุทธ์คือการปลูกถ่ายร่วมกันของเซลล์เบตาและเซลล์เซอร์โตลีไปสู่ผู้รับ ในกรณีของหนูตัวผู้ หนูและรวมถึงมนุษย์ การปรากฏของเซลล์เหล่านี้ซึ่งเก็บกลูโคสในภาวะสมดุลไปพร้อมกับความต้องการอินซูลินภายนอกที่ต่ำ ซึ่งในทุกกรณีนั้นไม่มีการใช้ยากดภูมิ ทำให้บทบาทของยานี้ถูกนำไปใช้และจัดหาโดยเซลล์เซอร์โตลี
จีโอวานนี และคณะ ได้รักษาหนูที่เป็นเบาหวานและโรคอ้วนตามธรรมชาติ โดยการปลูกถ่ายเซลล์เซอร์โตลีที่ถูกหุ้มด้วยแคปซูลเข้าไปยังพืดไขมันหน้าท้อง โดยแสดงให้เห็นว่า มากกว่าครึ่งของหนูที่ได้รับการรักษามีระดับน้ำตาลในเลือดที่ดีขึ้น งานทางวิทยาศาสตร์ล่าสุดยังให้คำมั่นว่าจะรักษาผู้ป่วยเบาหวานชนิดที่ 2ให้ดีขึ้นผ่านการใช้เซลล์บำบัดในอนาคตด้วย
เซลล์เซอร์โตลีส่งเสริมการยอมรับการปลูกถ่ายผิวหนังโดยผู้รับด้วย และการมีอยู่ของเซลล์นี้ยังช่วยเพิ่มจำนวนเซลล์ประสาทสั่งการในไขสันหลัง SOD1 ของหนูตัวผู้ด้วย
ระเบียบภาพ

ภาพตัดขวางกลีบย่อยของอัณฑะของหนู 250 เท่า
ดูเพิ่ม

กลุ่มอาการมีเซลล์เซอร์โตลีอย่างเดียว
ปุ่มเล็กเซลล์เซอร์โตลี
แหล่งข้อมูลอื่น

ภาพเนื้อเยื่อจากมหาวิทยาลัยบอสตัน 17805loa (อังกฤษ)
ภาพเนื้อเยื่อจากมหาวิทยาลัยบอสตัน 17806loa (อังกฤษ)
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ
เอ็กซ์ตรีมแชมเปียนชิพเรสต์ลิง

บทความนี้เกี่ยวกับthe professional wrestling promotion that operated from 1992-2001 สำหรับECW during "The Invasion" ดูที่ The Alliance (professional wrestling) สำหรับthe WWE brand ดูที่ ECW (WWE)
| --- | --- |

อุตสาหกรรม: มวยปล้ำอาชีพ 
ก่อนหน้า: ทริ-สเตทเรสต์ลิงแอไลแอนซ์  เอ็นดับเบิลยูเอ แอสเทร์นแชมเปี้ยนชิพเรสต์ลิง
ผู้ก่อตั้ง: Tod Gordon
เลิกกิจการ: 31 มกราคม พ.ศ. 2550 4 เมษายน พ.ศ. 2544 
สำนักงานใหญ่: Philadelphia, Pennsylvania
เจ้าของ: Tod Gordon (1992–1996) Paul Heyman (1996–2001) Vince McMahon (2003-present)
บริษัทแม่: แนชั่นแนลเรสต์ลิงแอไลแอนซ์ (1992–1994) เอ็กซ์ตรีม แชมเปี้ยนชิพ เรสต์ลิง (1994–1999) เอชเอชจี คอร์เปอร์เรชั่น (1999–2001) ดับเบิลดับเบิลยู (2003-ปัจจุบัน)
เว็บไซต์: www.wwe.com/shows/ecw 
เอ็กซ์ตรีม แชมเปี้ยนชิพ เรสต์ลิงเป็นสมาคมมวยปล้ำที่ก่อตั้งเมื่อ ค.ศ.1992 ถึง ค.ศ.2001 โดย Tod Gordon และปิดทำการเมื่อผู้สืบทอด, Paul Heyman ต่อมา ทรัพย์สินทั้งหมดของสมาคม Extreme Championship Wrestling หรือ ECW ซึ่งถูกยึดภายหลังจากที่ประสบปัญหาจนล้มละลายในเดือนเมษายน ปี 2001 ก็ได้ถูกยึดเป็นกรรมสิทธิ์ของ WWF (ขณะนั้นเป็น WWE แล้ว) ในช่วงกลางปี 2003 นั่นเอง ต่อมา ในวันที่ 26 พฤษภาคม ปี 2006 WWE ได้ทำการรื้อฟื้นสมาคม Extreme Championship Wrestling หรือ ECW สมาคมมวยปล้ำฮาร์ดคอร์ที่มีชื่อเสียงมากที่สุดสมาคมหนึ่งในยุค 90 กลับมาอีกครั้งในรูปแบบของค่ายที่ 3 ของ WWE นอกเหนือไปจาก RAW และ SmackDown! โดยที่รายการ ECW ยุคใหม่นี้ ทำการออกอากาศทุกวันอังคารผ่านทางสถานีโทรทัศน์ Sci Fi Channel ซึ่งส่งผลทำให้ปัจจุบัน WWE มีรายการมวยปล้ำนำเสนอทั้งหมด 3 รายการ 3 ค่าย จนถึงในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที  หลังจากมีการชิงแชมป์โลก ECW เป็นแมทช์สุดท้ายระหว่าง คริสเตียน กับ อีซีคีล แจ็กสัน
ประวัติ > ทริ-สเตทเรสต์ลิงแอไลแอนซ์ และ เอ็นดับเบิลยูเอ แอสเทร์นแชมเปี้ยนชิพเรสต์ลิง

ECW มีต้นกำเนิดในปี 1989 ภายใต้แบนเนอร์ ทริ-สเตทเรสต์ลิงแอไลแอนซ์ ที่เป็นเจ้าของโดย Joel Goodhart.  ในปี 1992 Goodhart ขายหุ้นของ บริษัท ไปยังพันธมิตร, Tod Gordon เขาที่ในทางกลับกันการเปลี่ยนชื่อเป็นโปรโมชั่นตะวันออก Championship Wrestling เมื่อ Eastern Championship Wrestling ก่อตั้งขึ้นก็เป็นสมาชิกของสมาคมมวยปล้ำแห่งชาติ (NWA) ในขณะที่ "Hot Stuff" Eddie Gilbert ถูก Booker นำของภาคตะวันออก Championship Wrestling Eddie Gilbert หลังจากที่ล้มออกด้วย Tod Gordon, ถูกแทนที่ในเดือนกันยายนปี 1993 โดย Paul Heyman Heyman หรือที่รู้จักกันในโทรทัศน์เป็นอันตราย Paul E. , World Championship Wrestling (WCW) เพิ่งจากและถูกมองหาความท้าทายใหม่
Eastern Championship Wrestling ขัดมวยปล้ำมืออาชีพแบบร่วมสมัยซึ่งเป็นทำการตลาดที่มีต่อตระกูลมากขึ้น อะไรจะกลายเป็นผู้สืบทอดของตน Extreme Championship Wrestling มุ่งเพศชายระหว่าง 18-35, ทำลายข้อห้ามหลายอย่างในมวยปล้ำมืออาชีพเช่น blading Heyman ECW เห็นว่ามีมาตรฐานเทียบเท่ามวยปล้ำมืออาชีพในการเคลื่อนไหวของเพลง grunge ช่วงปี 1990 และมุ่งเน้นการ บริษัท ในทิศทางใหม่
เข็มขัดแชมเปี้ยน และ รายการโทรทัศน์ > เข็มขัดแชมเปี้ยน

| Championship | Notes |
| --- | --- |
ECW World Heavyweight Championship: The world title of ECW. It was established in 1992 under ECW and continued to be defended within the promotion until 2001. The title was also defended within World Wrestling Entertainment from 2006 through 2010. 
ECW World Tag Team Championship: The world tag team title of ECW. It was established in 1992 under ECW and continued to be defended until 2001.
ECW World Television Championship: The title was established in 1992 under National Wrestling Alliance affiliate and ECW precursor, Eastern Championship Wrestling, and continued to be defended until 2001.
ECW FTW Heavyweight Championship: The unsanctioned title, akin to the Million Dollar Championship, was created for Taz and was defended within ECW from 1998 through 1999. 
ECW Maryland Championship: The title was established in 1993 under Eastern Championship Wrestling and was defended through the year.
ECW Pennsylvania Championship: The title was established in 1993 under Eastern Championship Wrestling and was defended through the year.
เข็มขัดแชมเปี้ยน และ รายการโทรทัศน์ > รายการโทรทัศน์

| Programming | Notes |
| --- | --- |
ECW Hardcore TV: (1993–2000) Syndicated, also broadcast on the MSG Network.
ECW on TNN: (1999–2000) Broadcast exclusively on The Nashville Network.
แหล่งของมูลอื่น

Official ECW Website at WWE.com
Hardcore Memories - ECW Nostalgia and History
Wrestling-Titles.com: ECW
Solie.org - ECW Title Histories
The Wrestling Follower - Eastern Championship Wrestling Results Archive
100th Episode in ECW-WWE era and The Mass Transit Incident (Spanish)
ECW Information at Pro-Wrestling Edge เก็บถาวร 2008-02-01 ที่ เวย์แบ็กแมชชีน
แยกปทุมวัน

| --- | --- |
ทางวิ่งรถไฟฟ้าบีทีเอสสองสายและสกายวอล์กเหนือแยกปทุมวัน
ชื่ออักษรไทย: ปทุมวัน
ชื่ออักษรโรมัน: Pathum Wan
รหัสทางแยก: N045 (ESRI), 096 (กทม.)
ที่ตั้ง: แขวงวังใหม่และแขวงปทุมวัน เขตปทุมวัน กรุงเทพมหานคร
ทิศทางการจราจร
↑: ถนนพญาไท » แยกราชเทวี
→: ถนนพระรามที่ 1 » แยกเฉลิมเผ่า
↓: ถนนพญาไท » แยกสามย่าน
←: ถนนพระรามที่ 1 » แยกเจริญผล
แยกปทุมวัน  เป็นสี่แยกในพื้นที่แขวงวังใหม่และแขวงปทุมวัน เขตปทุมวัน กรุงเทพมหานคร เป็นจุดตัดของถนนพระรามที่ 1 และถนนพญาไท และถือเป็นจุดศูนย์รวมของทางหลวงสายประธาน 2 จาก 4 สายของประเทศไทย คือถนนพหลโยธินซึ่งเริ่มต้นจากอนุสาวรีย์ชัยสมรภูมิ ซึ่งตั้งอยู่ที่ปลายถนนพญาไททางทิศเหนือ และถนนสุขุมวิทซึ่งอยู่ที่ปลายถนนเพลินจิตที่เชื่อมต่อกับถนนพระรามที่ 1 ทางทิศตะวันออก
ปัจจุบันมีสกายวอล์กวันสยาม เป็นทางเดินเชื่อมต่อระหว่างสถานีสนามกีฬาแห่งชาติของรถไฟฟ้าบีทีเอส สายสีลม ไปยังสถานที่สำคัญของย่านสยาม ทั้ง หอศิลปวัฒนธรรมแห่งกรุงเทพมหานคร, เอ็มบีเคเซ็นเตอร์, สยามดิสคัฟเวอรี และสยามสแควร์ เพื่อเพิ่มความสะดวกให้กับประชาชน จัดสร้างโดยสมาคมการค้าพลังสยาม (สมาคมการค้าที่ร่วมมือโดยเอ็มบีเค, สยามพิวรรธน์ และสยามสแควร์) ซึ่งเปิดใช้งานเมื่อวันที่ 4 สิงหาคม พ.ศ. 2560 โดยต่อมาได้มีการขยายไปเชื่อมอาคารสยามปทุมวันเฮ้าส์ด้วย
สถานที่สำคัญบริเวณทางแยก

สนามกีฬาแห่งชาติ
สถานีสนามกีฬาแห่งชาติ
ย่านสยาม
เอ็มบีเคเซ็นเตอร์
สยามสแควร์
หอศิลปวัฒนธรรมแห่งกรุงเทพมหานคร
วังสระปทุม
วันสยาม
สยามดิสคัฟเวอรี
สยามเซ็นเตอร์
สยามพารากอน
คณะเภสัชศาสตร์ จุฬาลงกรณ์มหาวิทยาลัย
เหตุการณ์สำคัญ

แยกปทุมวัน เป็นหนึ่งในสถานที่ที่ใช้จัดการชุมนุมทางการเมืองอยู่บ่อยครั้ง ดังนี้
คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ใช้เป็นจุดชุมนุมระหว่างวันที่ 13 มกราคม – 2 มีนาคม พ.ศ. 2557 หลังจากที่ทางกลุ่มได้ทำการ "ชัตดาวน์บางกอก" หรือ "ปิดกรุงเทพฯ" อันเป็นหนึ่งในมาตราการการชุมนุมที่ปิดทางแยกหรือถนนสายสำคัญของกรุงเทพมหานครทั้งหมด 7 แห่ง โดยที่แยกปทุมวันนี้เป็นจุดที่ใหญ่สุดและเป็นจุดหลัก
มีการสลายการชุมนุมในเหตุการณ์การประท้วงขับไล่รัฐบาลโดยกลุ่มราษฎร เมื่อวันที่ 16 ตุลาคม พ.ศ. 2563
เอ็กซ์ทีน

| --- | --- |
หน้าแรกของเว็บไซต์เอ็กซ์ทีนดอตคอม
ประเภท: บล็อก
ภาษาที่ใช้ได้: ภาษาไทย
เจ้าของ: บริษัท เอทเซทโต จำกัด
สร้างโดย: ทีปกร วุฒิพิทยามงคล (แชมป์)  ปฏิญญา เสงี่ยมจิตร์ (ต่าย)
ยูอาร์แอล: www.exteen.com
เชิงพาณิชย์: ใช่
ลงทะเบียน: จำเป็นสำหรับการเพิ่มเนื้อหา
โลโก้ เอทเซทโต
เอ็กซ์ทีน (Exteen) เป็นเว็บไซต์ไทยที่ให้บริการบล็อกฟรี ก่อตั้งโดยจดทะเบียนเมื่อวันที่ 26 มีนาคม พ.ศ. 2544 แต่ได้เปิดใช้ให้บริการบล็อกในช่วงกลางปี พ.ศ. 2547 ปัจจุบันเอ็กซ์ทีนมีสมาชิกกว่า 200,000 ราย ก่อตั้งโดย ทีปกร วุฒิพิทยามงคล และปฏิญญา เสงี่ยมจิตร์ ในขณะที่ทั้งคู่เป็นนิสิตภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ปัจจุบันบริหารงานภายใต้ชื่อบริษัท เอทเซทโต จำกัด
เอ็กซ์ทีนเป็นเว็บไซต์ที่มีผู้เข้าชมจากประเทศไทยมากเป็นอันดับที่ 157 (19 กันยายน 2557) จากการจัดอันดับโดยอะเล็กซา
โครงการบางส่วนของเอ็กซ์ทีนได้มีการปรากฏตามหน้าหนังสือพิมพ์เช่น โครงการไทยช่วยสันติสุข ที่ร่วมกันบริจาคเงินกว่า 800,000 บาท รวมถึงการซื้อเสื้อเกราะกันกระสุน ช่วยเหลือทหารไทยที่ลาดตระเวนในชายแดนภาคใต้
ลักษณะเฉพาะตัว

เอ็กซ์ทีนเป็นเว็บให้บริการบล็อกฟรีโดยผู้ใช้สามารถปรับแต่งหน้าตาของบล็อกได้ผ่านทาง CSS ซึ่งนอกจากบริการบล็อกแล้วยังมีให้บริการในส่วนเว็บบอร์ดด้วย
มีระบบการคัดกรองและแนะนำบล็อกที่มีประโยชน์ให้เป็นที่รู้จัก เดิมผู้ทำหน้าที่คัดกรอกคือเว็บมาสเตอร์และให้ทางสมาชิกโหวตผ่านปุ่ม hot พร้อมทั้งใส่เหตุผลที่สมาชิกคิด
ว่าเอนทรี่นั้นควรได้รับการแนะนำ
ต่อมาได้มีการพัฒนาเพิ่มช่องทางการโหวต โดยการให้สมาชิกกดปุ่มดาวแดง hot post ball ผ่านการคอมเม้นท์อีกทางหนึ่ง ซึ่งผู้ที่ได้รับดาวแดงจะได้มีกำลังใจในการเขียน
ซอฟต์แวร์ที่ใช้พัฒนาระบบ > ระบบเซิร์ฟเวอร์

เอ็กซ์ทีนมีเซิร์ฟเวอร์จำนวนสองเครื่อง แบ่งการทำงานเป็นเครื่องสำหรับระบบฐานข้อมูล และเครื่องสำหรับเว็บเซิร์ฟเวอร์ โดยใช้ระบบปฏิบัติการ FreeBSD, ระบบฐานข้อมูล MySQL และเว็บเซิร์ฟเวอร์ Apache ปัจจุบันเครื่องทั้งสองตั้งอยู่ที่อาคารโทรคมนาคมบางรัก (ตึกกสท.)
ซอฟต์แวร์ที่ใช้พัฒนาระบบ > ระบบจัดการเนื้อหา

ระบบจัดการเนื้อหาของเอ็กซ์ทีนปัจจุบันคือรุ่นที่ 4 (ปรับปรุงเมื่อวันที่ 9 ตุลาคม พ.ศ. 2550) พัฒนาขึ้นเองโดยใช้ภาษา PHP เป็นหลัก และมีการใช้เครื่องมืออื่นๆ ร่วมด้วย เช่น Mootools, TinyMCE เป็นต้น
ดูเพิ่ม

โอเคเนชั่น
บล็อกแก๊ง
แหล่งข้อมูลอื่น

เว็บไซต์เอ็กซ์ทีน อย่างเป็นทางการ เก็บถาวร 2007-12-07 ที่ เวย์แบ็กแมชชีน
ไต้ฮงโจวซือ

ไต้ฮงกง หรือ หลวงปู่ไต้ฮง (จีน: 大峰祖師) เป็นภิกษุมหายานชาวจีนสมัยราชวงศ์ซ่ง ช่วงรัชกาลจักรพรรดิซ่งเหรินจงจนถึงแก่มรณภาพในช่วงประมาณรัชกาลจักรพรรดิซ่งเกาจง ท่านริเริ่มบุกเบิกสงเคราะห์ชาวบ้านเกี่ยวกับการเก็บศพที่ไร้ญาติ  ซ่อมแซมถนนหนทางที่ชำรุด  และสร้างสะพานในที่ที่ควรสร้างเป็นหลักใหญ่ ซึ่งเป็นจุดกำเนิดของมูลนิธิป่อเต็กตึ๊งอันเป็นมูลนิธิการกุศลของจีน
โคลอี

โคลอี สามารถหมายถึง
โคลอี (ชื่อ) - ชื่อต้นของบุคคล
โคลอี เบนเน็ต
โคลอี ดาว
โคลอี เกรซ มอเรตซ์
โคลอี เจา
โคลอี เซเวอนี